Vanessa Retreage

Vanessa I. Retreage (* 2. Juni 1981Belize Law: List of Belize Attorneys At Law) is en Avkatin un Politikerin ut Belize (UDP).

Retreage is 1981 boren. Se weer för dat Studium toeerst an dat College of Arts von de University of South Florida un hett dor Psychologie beleggt.International Law Directory 2007. Martindale Hubbell, 2007 Aver se is denn wesselt an de University of the West Indies in Mona (Jamaika) un hett dor von 2001 bet 2004 Juristeree studeert un en Bachelor of Laws maakt. Von 2004 bet 2006 weer se an de Norman Manley Law School in Kingston un hett dor dat Legal Education Certificate kregen. Na dat Studium hett Retreage as Avkatin in de Kanzlie W.H. Courtenay & Co. arbeidt un praktizeert nu tohoop mit Aldo G. Reyes in de Kanzlie Reyes Retreage LLP in Belize-Stadt.About Us, Reyes Retreage LLP

Premierminister Dean Barrow hett ehr an’n 9. November 2015 as Generaalstaatsanwältin in dat Kabinett Barrow III opnahmen. An’n 1. August 2016 hett se tosätzlich dat Ministerium för Natürliche Ressourcen övernahmen, över dat vörher Godwin Hulse dat Leid harr. Dormit se düssen Posten övernehmen kunn, hett Barrow ehr in’n Senaat von Belize beropen, wo se den Seet von Francine Burns övernahmen hett.Attorney General Vanessa Retreage sworn into office, Belize Breaking News an’n 15. August 2016

An’n 13. Dezember 2016 hett Retreage bekanntmaakt, dat se ehr Ämter to’n Enn von’n Maand wedder afgifft. Se wull sik mehr üm Familie un de Kanzlie kümmern. As Generaalstaatsanwalt hett denn Michael Peyrefitte övernahmen un den Posten as Minister för Natürliche Ressourcen Premierminister Barrow sülvs.Senator Vanessa Retreage resigns from Cabinet, San Pedro Sun an’n 15. Dezember 2016

2018 is se in dat Board of Directors von de Zentraalbank von Belize opnahmen worrn.

 Footnoten 

Kategorie:Fru
Kategorie:Jurist
Kategorie:Politiker (Belize)
Kategorie:Börger von Belize
Kategorie:Maat von de United Democratic Party (Belize)
Kategorie:Senater (Belize)
Kategorie:Boren 1981